
****

REPUBLIKA HRVATSKA

KRAPINSKO-ZAGORSKA ŽUPANIJA

**OPĆINA SVETI KRIŽ ZAČRETJE**

**PRORAČUN U MALOM ZA 2025. GODINU**

**VODIČ ZA GRAĐANE**

****

* Proračun je jedan od najvažnijih dokumenata koji se donosi na razini jedinice lokalne i područne (regionalne) samouprave (JLP(R)S).
* Proračun je akt kojim se procjenjuju prihodi i primici te utvrđuju rashodi i izdaci JLP(R)S za proračunsku godinu.
* Proračun se odnosi na proračunsku godinu i vrijedi za jednu kalendarsku godinu.
* Proračunska godina je razdoblje od 12 mjeseci, a počinje od 01. siječnja, a završava 31. prosinca.
* Proračun je reguliran Zakonom o proračunu (Narodne novine 144/21).
* Proračun donosi predstavničko tijelo JLP(R)S odnosno Općinsko vijeće.
* Proračun se mora donijeti najkasnije do konca tekuće godine za iduću godinu prema prijedlogu kojega utvrđuje načelnik.
* Proračun se tokom godine mijenja donošenjem rebalansa, odnosno izmjena i dopuna istog.
* Proračun se sastoji se od općeg i posebnog dijela, te obrazloženja proračuna.
* Proračun se donosi i izvršava u skladu s načelima:
  + jedinstva i točnosti proračuna,
  + proračunske godine,
  + višegodišnjeg planiranja,
  + uravnoteženosti,
  + obračunske jedinice,
  + univerzalnosti,
  + specifikacije,
  + dobrog financijskog upravljanja
  + transparentnosti (podrazumijeva pravodobno objavljivanje vjerodostojnih dokumenata, podataka i informacija na sustavan način

**PRORAČUN OPĆINE SVETI KRIŽ ZAČRETJE ZA 2025. GODINU**

Proračun Općine Sveti Križ Začretje izrađen je u skladu s navedenim Zakonom, Pravilnicima i Smjernicama Ministarstva financija te na osnovu realizacije prihoda i rashoda prethodnih godinama, u skladu s prijedlozima Financijskih planova proračunskih korisnika Općinske knjižnice i čitaonice Sveti Križ Začretje te Dječjeg vrtića Sveti Križ Začretje.

Prihodi Proračuna planirani su u ukupnom konsolidiranom iznosu od 5.678.022,04 €, dok su rashodi planirani u iznosu, odnosno 7.203.691,00 €. Razlika između planiranih prihoda i rashoda podmirit će se prenesenim konsolidiranim viškom prethodnih godina. Ukupni prihodi konsolidiranog proračuna Općine Sveti Križ Začretje raspoređeni su kako slijedi:

|  |  |
| --- | --- |
| KONSOLIDIRANI PRORAČUN OPĆINE SVETI KRIŽ ZAČRETJE ZA 2025. GODINU | |
| 6 – Prihodi poslovanja | 6.003.022,04 |
| 7 – Prihodi od nefinancijske imovine | 325.000,00 |
| 8 – Primitci od financijske imovine i zaduživanja | 350.000,00 |
| UKUPNO | **6.678.022,04** |

Ukupni proračun sadrži 7.730,00 € namjenskih prihoda i rashoda proračunskog korisnika Općinske knjižnice i čitaonice Sveti Križ Začretje te 147.500,00 € namjenskih prihoda i rashoda proračunskog korisnika Dječjeg vrtića Sveti Križ Začretje.

|  |  |
| --- | --- |
| Proračun Općine Sveti Križ Začretje | 6.522.792,04 |
| Financijski plan Općinska knjižnica i čitaonica Sveti Križ Začretje | 7.730,00 |
| Financijski plan Dječji vrtić Sveti Križ Začretje | 147.500,00 |
| **Konsolidirani proračun Općine Sveti Križ Začretje** | **6.678.022,04** |

Proračunski korisnik Općinska knjižnica i čitaonica Financijskim planom planira ukupne prihode u iznosu od 95.360,00 €, od čega se 87.630,00 € odnosi na sredstva proračuna Općine Sveti Križ Začretje, dok se preostali dio od 7.730,00 € odnosi na vlastita sredstva i sredstva pomoći. S druge strane proračunski korisnik Dječji vrtić Sveti Križ Začretje Financijskim planom planira ukupne prihode na razini od 900.516,00 €, od čega proračun Općine tereti iznos od 753.016,00 €, a vlastita sredstva, te sredstva pomoći iznos od 147.500,00 €.

Konsolidirani rashodi proračuna iznose ukupno 7.260.691,00 €, od čega se 840.646,00 € odnosi na prijenose proračunskim korisnicima, odnosno 753.016,00 proračunskom korisniku Općinska knjižnica i čitaonica Sveti Križ Začretje, te 87.630,00 € proračunskom korisniku Dječji vrtić Sveti Križ Začretje. Rashodi konsolidiranog proračuna raspoređeni su kako slijedi:

|  |  |
| --- | --- |
| KONSOLIDIRANI PRORAČUN OPĆINE SVETI KRIŽ ZAČRETJE ZA 2025. GODINU | |
| 3 – Rashodi poslovanja | 3.595.561,00 |
| 4 – Rashodi za nabavu nefinancijske imovine | 3.608.130,00 |
| 5 – Izdaci za financijsku imovinu i otplatu zajmova | 57.000,00 |
| UKUPNO | **7.260.691,00** |

Proračunski korisnik Općinska knjižnica i čitaonica Financijskim planom planira ukupne rashode u iznosu od 90.700,00 €, dok proračunski korisnik Dječji vrtić Sveti Križ Začretje planira ukupne rashode u iznosu od 900.516,00 €.

|  |  |  |
| --- | --- | --- |
| **PRORAČUN PREMA IZVORIMA FINANCIRANJA** | | |
|  |  |  |
| **Razred/ skupina** | **Naziv** | **Proračun za  2025.** |
|  |  |  |
|  | **UKUPNO PRIHODI** | **6.678.022,04** |
| **1** | **Opći prihodi i primici** | **3.203.342,04** |
| 11 | Opći prihodi i primici | 3.203.342,04 |
| **3** | **Vlastiti prihodi** | **143.200,00** |
| 31 | Vlastiti prihodi | 143.200,00 |
| **4** | **Prihodi za posebne namjene** | **394.950,00** |
| 43 | Ostali prihodi za posebne namjene | 394.950,00 |
| **5** | **Pomoći** | **2.261.530,00** |
| 51 | Pomoći EU | 100.000,00 |
| 52 | Ostale pomoći | 2.161.530,00 |
| **7** | **Prihodi od prodaje imovine** | **675.000,00** |
| 71 | Prihodi od prodaje imovine | 675.000,00 |

|  |  |  |
| --- | --- | --- |
|  | **Pregled proračuna po organizacijskoj klasifikaciji** | |
|  |  |  |
|  |  |  |
|  |  | **Planirano 2025.** |
|  | **Razdjel: 001, OPĆINSKO VIJEĆE** | **70.150,00** |
|  | **Razdjel: 002, JEDINSTVENI UPRAVNI ODJEL** | **570.460,00** |
|  | **Razdjel: 003, PREDŠKOLSKI ODGOJ I ŠKOLSTVO** | **1.616.816,00** |
|  | **Korisnik: 51915, DJEČJI VRTIĆ Sv. Križ Začretje** | **900.516,00** |
|  | **Razdjel: 004, KULTURA I SPORT** | **457.900,00** |
|  | **Korisnik: 28653, OPĆINSKA KNJIŽNICA I ČITAONICA** | **90.700,00** |
|  | **Razdjel: 005, KOMUNALNA INFRASTRUKTURA** | **3.997.500,00** |
|  | **Razdjel: 006, PODUZETNIŠTVO, TURIZAM I POLJOPRIVREDA** | **280.000,00** |
|  | **Razdjel: 007, SOCIJALNA SKRB** | **75.200,00** |
|  | **Razdjel: 008, ZAŠTITA OD POŽARA I CIVILNA ZAŠTITA** | **192.000,00** |
|  | **Razdjel: 009, TEKUĆA ZALIHA PRORAČUNA** | **665,00** |
|  | **UKUPNO** | **7.260.691,00** |

**Razdjel: 001, OPĆINSKO VIJEĆE**

Rad i djelokrug Općinskog vijeća, troškovi objavljivanja akata u Službenom glasniku, naknade predsjedniku i članovima Općinskog vijeća, reprezentacija, obilježavanje Dana Općine, troškovi protokola, izbora te sredstva za političke stranke.

**Razdjel: 002, JEDINSTVENI UPRAVNI ODJEL**

Troškovi vezani uz rad i djelokrug jedinstvenog upravnog odjela. Troškovi plaća i ostalih materijalnih rashoda zaposlenih, održavanja i nabave opreme.

**Razdjel: 003, PREDŠKOLSKI ODGOJ I ŠKOLSTVO**

Troškovi se odnose na rad proračunskog korisnika Dječji vrtić Sveti Križ Začretje te na ostale izdatke u području predškolskog, osnovnoškolskog i srednjoškolskog obrazovanja poput potpora za novorođenčad, sufinanciranje boravka djece u ostalim dječjim vrtićima, sufinanciranje pomoćnika u nastavi, ostalih rashoda za potrebe djelovanja Osnovne škole Sveti Križ Začretje, nabavu radnih bilježnica i pribora za učenike osnovne škole, prijevoz za učenike srednjih škola te učeničke i studentske stipendije. Veliki izdatak u ovoj godini odnosi se na troškove provođenja projekta dogradnje Dječjeg vrtića Sveti Križ Začretje.

**Razdjel: 004, KULTURA I SPORT**

Obuhvaća rad i djelokrug Općinske knjižnice i čitaonice Sveti Križ Začretje konkretno plaće djelatnika te troškovi režija, održavanja i nabave materijala. Razdjel također obuhvaća troškove djelokruga muzejsko-galerijske djelatnosti kroz djelovanje Muzeja „Žitnica“, sakralnih objekata Župe Uzvišenja Svetog Križa te kulturnih, ali i sportskih udruga kroz djelovanje Zajednice sportskih udruga Općine Sveti Križ Začretje. Organizacija manifestacije Prvi glas zagorja najveći je trošak ovog razdjela.

**Razdjel: 005, KOMUNALNA INFRASTRUKTURA**

Odnosi se na troškove izgradnje i održavanja objekata komunalne infrastrukture kao što su:

* javna rasvjeta
* održavanje nerazvrstanih cesta (prometni znakovi, kameni materijal i sl.)
* sanacija klizišta
* uređenje Trga i javnih površina
* zimska služba
* održavanje općinskih zgrada
* higijeničarska služba
* izgradnja i asfaltiranje nerazvrstanih cesta
* izgradnja nogostupa i sustava odvodnje
* izgradnja i uređenje rekreacijskih staza
* izgradnja groblja
* izgradnja i uređenje dječjih igrališta
* održivo upravljanje okolišem i prostorom

**Razdjel: 006, PODUZETNIŠTVO, TURIZAM I POLJOPRIVREDA**

Obuhvaća provođenje Programa potpora u poljoprivredi, poticanje razvoja turizma i troškova promidžbe te poticanje razvoja poduzetništva kroz kapitalni projekt razvoja zone malog gospodarstva.

**Razdjel: 007, SOCIJALNA SKRB**

Socijalni program proračuna obuhvaća pomoć pojedincima i obiteljima u novcu i u naravi, humanitarne pomoći, djelatnost crvenog križa te sufinanciranje djelovanja braniteljskih udruga, udruga umirovljenika i ostalih sličnih udruga.

**Razdjel: 008, ZAŠTITA OD POŽARA I CIVILNA ZAŠTITA**

Razdjel se odnosi na sufinanciranje Javne vatrogasne postrojbe, sredstva za Vatrogasnu zajednicu Sveti Križ Začretje, te sredstva za civilnu zaštitu i HGSS.

**Razdjel: 009, TEKUĆA ZALIHA PRORAČUNA**

**KAPITALNI PROJEKTI**

**Izgradnja i asfaltiranje nerazvrstanih cesta 750.000,00 €**

* SPOJ PILJKI-MAJSECI, NC ŠT-4A
* SPOJ KRIŽOPETJE – NC PU-6A, NC PU-6A
* SPOJ MATKUNI – ZGLAVINSKI I. NC KL-8
* KUHARI – HORVATI, NC KL-2 i ODVOJAK ĐUDI, NC KL-2A dio
* ŽC 2158 – JELENIĆ, NC DP-18
* DC 35 – HANŽI, NC V-1
* III. ODVOJAK ŠEMNIČKE TOPLICE NC V-21 dio, dioV-21 A, V-21 B, V-21 C
* SPOJ ŽC 2166 – KOTARICE, NC MI-6
* ODVOJAK DC1 – PILJKI, NC MI-8
* Dio ODVOJAK ŽC 2166 (BEDEKOVČINA) – KOTARICE, NC KOT-1 i GLAVNA ULICA KOTARICE, NC KOT-6
* DC1-DUKOVEC-POPOVIĆI-VUJNOVIĆI, NC D-11
* KLET KOZJAK – DRAGČEVIĆ – RASPELO, NC V-11
* CESTA SREDNJI DUKOVEC, NC D-1
* ODVOJAK DC1 – HONING-RASPELO-PETRAČI, NC V-5
* ŽC 2160- MAJSECI-BRONKS, NC ŠT-4
* ODVOJAK JURINA – KEBEL, NC SE-17
* KRIŽOPETJE – ZLEĆ – BREGI ZABOČKI, NC PU-9
* ODVOJAK TARADE, NC TE-9
* K.Č.BR. 2694 K. O. PUSTODOL
* ODVOJAK POTOČKI, NC PU-3

**Izgradnja i održavanje nogostupa i sustava odvodnje 260.000,00 €**

* Izgadnja nogostupa u naselju Pustodol Začretski, projektna dokumentacija
* Izgradnja nogostupa u naselju Donja Pačetina, projektna dokumentacija i radovi
* Rekonstrukcija prometnice BR-1, odvojak Jurici Tkalčevići
* Dobava i ugradnja cestovnih kanalica, cijevi, slivnika i sl. uz rubove prometnica prema potrebama

**Izgradnja, uređenje i obnova Trga hrvatske kraljice Jelene, projektna dokumentacija 300.000,00 €**

**Revitalizacija kulturno-gospodarskog prostora „Banovina“ 1.360.000,00 €**

**Izgradnja javne rasvjete i elektroenergetske mreže 190.000,00 €**

* Izgradnja javne rasvjete uz ŽC 2159 u naselju Mirkovec
* Proširenje javne rasvjete u Vrankovcu
* Izmještanje brojila i upravljanje rasvjetom na području Općine Sveti Križ Začretje
* Izgradnja javne rasvjete u Kozjaku Začretskom
* Proširenje postojeće javne rasvjete

**Izgradnja novog groblja 82.000,00 €**

**Izgradnja Podružnice Dječjeg vrtića Sveti Križ Začretje 250.000,00 €**